Isten szeret



Áldott legyen az Isten, Urunk Jézus Krisztus Atyja, aki Krisztusban minden lelki áldással megáldott minket fönn az égben. Mert őbenne választott ki bennünket a világ teremtése előtt, hogy szentek és feddhetetlenek legyünk előtte. Szeretetből eleve arra rendelt bennünket, hogy Jézus Krisztus által – akarata szerint – gyermekeivé legyünk: hogy magasztaljuk felséges kegyelmét, mellyel szeretett Fiában jóságosan megajándékozott minket....  Szolgáljunk hát fölsége dicsőségére, mi, akik már korábban is Krisztusba vetettük reménységünket! 
/ Ef 1,3-6, 1,12/ 



Szent Pál emelkedett hangvételű vallomásban szól Isten ránk vonatkozó tervéről és annak megvalósulásáról. Válaszolj a megfelelő sor betűjelzésével a következő kérdésekre?

1. Milyen kapcsolat van Isten és Jézus Krisztus között? …............
2. Hogyan fejezi ki háláját Szent Pál? ….............
3. Milyen magatartásra biztatja elsősorban a zsidókat, de  valamennyiünket ? ….................
4. Mire választott ki bennünket Isten?  …......
5.Miért rendelte Isten, hogy gyermekei legyünk? …........ 
6. Mit jelent az istengyermekség? ….....
7.  Ki által lehetünk Isten gyermekei? …........
8. Mikor határozta el Isten, hogy megajándékoz bennünket jóságával? ….....
9. Hogyan jellemzi a minket megajándékozó Istent?
10. Kinek az érdemeiért, kedvéért választott ki bennünket az istengyermekség ajándékára?
11. Melyik gondolat fejezi ki, hogy Isten az Úr?
12.Mi annak a kegyelemnek a tartalma, amellyel megajándékozott? 
13. A szentség és feddhetetlenség a Jézus Krisztusban való testvérség alapján Atyánkhoz viszonyítva azt jelenti, hogy …...............


A: Áldott legyen 
B: az Isten, Urunk Jézus Krisztus Atyja, 
C: aki Krisztusban minden lelki áldással megáldott minket fönn az égben. 
D: Mert őbenne választott ki bennünket 
E: a világ teremtése előtt, 
F: hogy szentek és feddhetetlenek legyünk előtte. 
G: Szeretetből eleve arra rendelt bennünket, 
H: hogy Jézus Krisztus által 
I:– akarata szerint – 
J: gyermekeivé legyünk: 
K: hogy magasztaljuk felséges kegyelmét, 
L: mellyel szeretett Fiában jóságosan megajándékozott minket.
M: Szolgáljunk hát fölsége dicsőségére, mi, akik már korábban is Krisztusba vetettük reménységünket! 


